वाइफ कटरीना कैफ के गाने पर कर रहे थे डांस
Vicky Kaushal and Rakhi Sawant's dance video at the IIFA Awards 2023 in Abu Dhabi IIFA 2023 का आयोजन अबू धाबी में हुआ जहां सलमान खान, नोरा फतेही, ईशा गुप्ता, जैकलीन फर्नांडिस और ऋतिक रोशन जैसी कई बड़ी हस्तियां शामिल हुईं।
IIFA 2023 का आयोजन अबू धाबी में किया गया, जहां सलमान खान, नोरा फतेही, ईशा गुप्ता, जैकलीन फर्नांडिस और ऋतिक रोशन जैसी कई बड़ी हस्तियां शामिल हुईं। इस इवेंट से जुड़ा एक वीडियो सोशल मीडिया पर सामने आया है, जिसमें विक्की कौशल, राखी सावंत के साथ वाइफ कटरीना के गाने पर डांस करते हुए गिरने से बाल-बाल बचे।
राखी के साथ किया डांस 
विक्की के इस वीडियो में वह सारा अली खान और राखी सावंत के साथ दिखाई दे रहे हैं। इस इवेंट में राखी अपने यूनिक लुक में नजर आईं। वीडियो की शुरुआत में सारा और विक्की पहले चिकनी चमेली की धुन पर डांस करते हैं। फिर विक्की ने कहा, 'चलो शीला की जवानी पर डांस करते हैं।' जिसके बाद एक्टर, राखी के साथ ठुमके लगाते हुए दिखाई दे रहे हैं। इस दौरान राखी ने विक्की को जोरदार ठुमका मारा, जिससे कि एक्टर अपना संतुलन खो बैठे और वह गिरते-गिरते बच गए।
ऋतिक रोशन ने जीता बेस्ट एक्टर अवॉर्ड
बता दें, अबू धाबी में हुए इस अवॉर्ड फंक्शन में सलमान खान, नोरा फतेही, कृति सेनन, जैकलीन फर्नांडीज, वरुण धवन और रकुल प्रीत सिंह समेत कई लोगों ने जबरदस्त परफॉर्म दी है। जहां, ऋतिक रोशन ने फिल्म विक्रम वेधा के लिए बेस्ट एक्टर इन लीडिंग रोल का खिताब जीता। वहीं आलिया भट्ट को बेस्ट एक्ट्रेस का अवॉर्ड मिला है। 
विक्की कौशल का वर्क फ्रंट 
विक्की कौशल जल्द ही सारा अली खान के साथ जरा हटके जरा बचके में नजर आएंगे। लक्ष्मण उतेकर के निर्देशन में बनी यह एक रोमांटिक ड्रामा फिल्म है जो 2 जून को सिनेमाघरों में रिलीज होगी। इस दिनेश विजन ने प्रोड्यूस किया है। फिल्म में सारा, विक्की पति-पत्नी के किरदार में नजर आ रहे हैं। जो सबके सामने दिखाते हैं कि एक दूसरे से नफरत करते हैं, लेकिन असल में दोनों चोरी- छिपे एक दूसरे से प्यार करते हैं।
फिल्म का ट्रेलर हाल ही में रिलीज किया गया है, जिसमें शादी से लेकर तलाक तक कई ट्विस्ट देखने को मिले। कुल मिलाकर यह फिल्म रोमांटिक, कॉमेडी, फैमिली, शादी, तलाक और ड्रामे से भरपूर है।
